
1. UVOD

Sukladno članku 42. Zakona o proračunu („Narodne novine“ broj 144/21) predstavničko tijelo jedinice lokalne i područne (regionalne) samouprave obvezno je do kraja tekuće godine, donijeti proračun za iduću proračunsku godinu, kao i projekcije proračuna za sljedeće dvije proračunske godine. Proračun i projekcije za sljedeće dvije proračunske godine  se donose na razini skupine ekonomske klasifikacije (druga razina računskog plana). Ukoliko predstavničko tijelo jedinice lokalne i područne (regionalne) samouprave ne donese proračun za iduću proračunsku godinu, do kraja tekuće godine, sukladno članku 44. Zakona o proračunu, donosi se Odluka o privremenom financiranju. Odlukom o privremenom financiranju nastavlja se financiranje poslova, funkcija i programa tijela jedinice lokalne i područne (regionalne) samouprave i drugih proračunskih i izvanproračunskih korisnika u visini koja je neophodna za njihovo obavljanje i izvršavanje.
Proračun jedinica lokalne i područne (regionalne) samouprave je akt kojim se procjenjuju prihodi i primici te utvrđuju rashodi i izdaci za jednu godinu, u skladu sa zakonom i odlukom donesenom na temelju zakona.
Metodologija izrade proračuna jedinice lokalne i područne (regionalne) samouprave propisana je Zakonom o proračunu i podzakonskim aktima, kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu. 

Proračun Općine Koprivnički Bregi za 2023. godinu sadrži slijedeće elemente:
· Opći dio proračuna koji sadrži:
- sažetak Računa prihoda i rashoda i Račun financiranja,
- Račun prihoda i rashoda i Račun financiranja
Račun prihoda i rashoda proračuna Općine Koprivnički Bregi sastoji se od prihoda i rashoda iskazanih prema izvorima financiranja i ekonomskoj klasifikaciji dok su rashodi iskazani i prema funkcijskoj klasifikaciji, sukladno članku 29.  Zakona o proračunu (˝Narodne novine˝ broj 144/21). 
U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.
· Posebni dio proračuna koji sadrži plan rashoda i izdataka po organizacijskoj klasifikaciji, izvorima financiranja i ekonomskoj klasifikaciji, raspoređenih u programe  koji se sastoje od aktivnosti i projekata,
· Obrazloženje Proračuna sastoji se od obrazloženja općeg dijela proračuna i obrazloženja posebnog dijela proračuna i njegov je sastavni dio,
· Odluku o izvršavanju proračuna.



2. OPĆI DIO PRORAČUNA OPĆINE KOPRIVNIČKI BREGI ZA 2023. GODINU

Opći dio Proračuna sastoji se od:
· sažetka Računa prihoda i rashoda i Računa financiranja,
· Računa prihoda i rashoda i Računa financiranja.

2.1. Račun prihoda i rashoda

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
Ukupni prihodi proračuna Općine Koprivnički Bregi za 2023. godinu predlažu se u iznosu od 1.494.591,00 € (11.260.995,83 kuna), također se planira prijenos viška prihoda u iznosu 55.744,00 € (420.003,17 kuna) iz razloga što su neki projekti započeti u 2022. godini, a konačna realizacija se očekuje u 2023. godini.


Skupina 61 podrazumijeva prihode od poreza koji se sastoje od poreza i prireza na dohodak (od samostalnih i nesamostalnih djelatnosti, od imovine i imovinskih prava, od kapitala i sl.), poreza na imovinu (porez na korištenje javnih površina, porez na promet nekretnina), poreza na robu i usluge (porez na potrošnju alkoholnih i bezalkoholnih pića, porez na tvrtku). Ovi prihodi planiraju se u svoti od 506.072,00 €.
	Skupina 63 podrazumijeva pomoći iz inozemstva  i od subjekata unutar općeg proračuna, a sastoji se od tekućih i kapitalnih pomoći iz državnog i županijskog proračuna, pomoći od izvanproračunskih korisnika, te pomoći  temeljem prijenosa EU sredstava. Sredstva na ovoj skupini računa planiraju se u ukupnom iznosu od 776.031,00 €.
Pomoći iz  drugih proračuna u svoti 138.032,00 €, odnose se na  tekuće pomoći u iznosu 26.545,00 €, a odnose se na sredstva za sufinanciranje dječjeg vrtića ˝Potočić˝. Kapitalne pomoći iznose 111.487,00 €, a odnose se na pomoći za ugradnju solarnih panela na objektima javne namjene, modernizaciju nerazvrstanih cesta na području Općine Koprivnički Bregi, izgradnju pješačko-biciklističke staze u Ulici Braće Radić u Koprivničkim Bregima, nabavu spremnika za sakupljanje otpada i izradu Prostorno planske dokumentacije. 
Tekuće pomoći iz državnog proračuna (odnosi se na sredstva fiskalnog izravnanja) iznose 331.807,00 €. 
Pomoći od izvanproračunskih korisnika u iznosu 6.370,00 € odnose se na planirane pomoći HZZZ za financiranje javnih radova.
Pomoći temeljem prijenosa EU sredstava u iznosu od 306.192,00 € odnose se na pomoći za rekonstrukciju-adaptaciju Društvenog doma u naselju Jeduševac 66.361,00 €, projekta za izgradnju dječjeg igrališta u Koprivničkim Bregima 17.520,00 €,  , za projekt „Pomoć je moć“ 25.881,00 €, za projekt izgradnje pješačko-biciklističke staze u naselju Glogovac- Ulica Stjepana Radića (Dionica I.) 99.542,00 € i  „Putevima podravskih rudara“ 96.888,00 €.
	Skupina 64 obuhvaća prihode od imovine koji se dijele na prihode od financijske imovine i prihode od nefinancijske imovine, a iznose 64.237,00 €.
Prihodi od financijske imovine odnose se na kamate na depozite po viđenju, prihode od zateznih kamata te ostalih prihoda od financijske imovine.
Prihodi od nefinancijske imovine obuhvaćaju naknade za koncesije, prihode zakupa poljoprivrednog zemljišta, najam poslovnog prostora, naknadu za korištenje nefinancijske imovine. 
	Skupina 65 obuhvaća prihode od upravnih i administrativnih pristojbi, pristojbi po posebnim propisima i naknade, a isti se dijele na prihode po posebnim propisima te komunalni doprinosi i naknade te iznose 146.924,00 €.
Prihodi po posebnim odnose se na prihode vodnog gospodarstva, šumski doprinos, ostali nespomenuti prihodi  koji se odnose na grobljanske naknade i naknade za korištenje mrtvačnice, grobno mjesto i naknada za izgradnju spomenika.
	Skupina 68 obuhvaća kazne, upravne mjere i ostale prihoda, a planira se u svoti od 1.327,00 €.

Ukupni rashodi Proračuna Općine Koprivnički Bregi za 2023. godinu planiraju se u ukupnom iznosu od 1.547.680,00 €, a dijele se na rashode poslovanja u iznosu od 814.784,00 € i rashode za nabavu nefinancijske imovine u iznosu od 732.896,00 €.
	Skupina 31 odnosi se na rashode za zaposlene, 32 na materijalne rashode, 34 na financijske rashode, 36 na pomoći dane u inozemstvo i unutar općeg proračuna, 37 na naknade građanima i kućanstvima na temelju osiguranja i druge naknade, 38 na ostale rashode, 41 na rashode za nabavu neproizvedene dugotrajne imovine, 42 na rashode za nabavu proizvedene dugotrajne imovine i skupina 45 na rashode za dodatna ulaganja na nefinancijskoj imovini.
	Skupina 31 obuhvaća rashode za zaposlene u iznosu od 125.954,00 € i odnosi se na plaće zaposlenih sa doprinosima u iznosu od 86.535,00 € te ostalih rashoda za zaposlene koji proizlaze iz materijalnih prava zaposlenih u iznosu 7.433,00 € i  plaće za osobe uključene u provođenje projekta „Pomoć je moć“ u iznosu 25.881,00 € te plaće  za osobe na javnom radu u iznosu 6.105,00 €.
	Skupina 32 obuhvaća sve materijalne rashode u iznosu od 269.226,00 €.
	Skupina 34 obuhvaća financijske rashode koji se odnose na  bankarske usluge i usluge platnog prometa, a planiraju se u iznosu od 2.256,00 €.
	Skupina 36  obuhvaća rashode planirane u iznosu  141.152,00 €. U ovoj skupini planirana su sredstva  pomoći Općini Đelekovec za sufinanciranje  temeljem Sporazuma u iznosu od 332,00 €, za financiranje vrtića ˝Potočić˝, podružnica vrtića ˝Vrapčić˝ u iznosu 111.488,00 €, pomoć O.Š.Koprivnički Bregi za sufinanciranje školskih i vanškolskih aktivnosti u iznosu 2.787,00 € te  za proširenje mosta preko kanala Lipovac u iznosu od 26.545,00 €. 
	Skupina 37   planirana sredstva u iznosu od 139.491,00 € odnose se na naknade građanima i kućanstvima  za ostvarivanje programa javnih potreba u socijalnoj skrbi.
	Skupina 38 planira se u iznosu 136.705,00 €, a odnosi se na tekuće i kapitalne donacije te proračunsku rezervu. U ovoj skupini planirana su sredstva pomoći političkim strankama, kulturno umjetničkim udrugama, društvima, klubovima koji djeluju na području Općine  Koprivnički Bregi, te sufinanciranje   izgradnje sustava vodoopskrbe i odvodnje u naselju Glogovac.
	Skupina 41 planira se u iznosu od 33.181,00 €, a odnosi se na izgradnju multifunkcionalnog objekta.
	Skupina 42 planira se u iznosu 604.156,00 €, a obuhvaća nabavu proizvedene dugotrajne imovine (izrada projektne dokumentacije za izgradnju multifunkcionalnog objekta u iznosu od 7.963,00 €, izgradnja dječjeg igrališta u Koprivničkim Bregima u iznosu 57.337,00 €, uređenje parka u Koprivničkim Bregima 9.291,00 €, uređenje groblja na području Općine Koprivnički Bregi 13.272,00 €, modernizacija nerazvrstanih cesta na području Općine Koprivnički Bregi- naselje Jeduševac u iznosu 43.799,00 €, izgradnja pješačko-biciklističke staze u naselju Koprivnički Bregi- Ulica Braće Radića- II. I III.  Faza u iznosu 120.778,00 €, izgradnja pješačko-biciklističke staze dionica Bregi-Glogovac u iznosu 9.291,00 €, izgradnja pješačko-biciklističke staze u naselju Glogovac- Ulica Stjepana Radića (dionica I.) u iznosu 99.542,00 €,  realizacija projekta „Putevima podravskih rudara“ u iznosu 96.888,00 €, nabava postrojenja, opreme, uređaja  u iznosu 132.723,00 € te izmjenu Prostornog plana 13.272,00 €.
	Skupina 45 u iznosu od 95.559,00 € odnosi se na dodatna ulaganja na  objektima  u vlasništvu Općine Koprivnički Bregi i to za rekonstrukciju Društvenog doma u Jeduševcu 74.324,00 €, za rekonstrukciju i opremanje društvenog doma u naselju Glogovac 7.963,00 € i ugradnju solarnih panela na objektima javne namjene u iznosu 13.272,00 €.
	Detaljno obrazloženje rashoda unutar svake skupine bit će obrazloženo u Posebnom dijelu proračuna.

2.2. Račun financiranja 

Račun financiranja je dio općeg dijela proračuna u kojem se iskazuju primici od financijske imovine i zaduživanja te izdaci za financijsku imovinu i otplate zajmova. 
Planirani su izdaci za financijsku imovinu u iznosu 2.655,00 € za otplatu primljenih zajmova od državnog proračuna.


2.3. Višak/manjak

Višak prihoda planira se u iznosu od 55.744,00€ iz razloga što su neki projekti započeti u 2022.g.,a konačna realizacija se očekuje u 2023. godini.




3. POSEBNI DIO PRORAČUNA OPĆINE KOPRIVNIČKI BREGI ZA 2023. GODINU 

Prema Pravilniku o proračunskim klasifikacijama razlikujemo slijedeće proračunske klasifikacija:
· Organizacijska klasifikacija,
· Programska klasifikacija,
· Funkcijska klasifikacija,
· Ekonomska klasifikacija,
· Lokacijska klasifikacija i 
· Izvori financiranja.

Organizacijska klasifikacija uspostavlja se definiranjem razdjela i glava. Razdjel se sastoji od jedne ili više glava, a podrazumijeva organizacijsku razinu utvrđenu za potrebe planiranja i izvršavanja proračuna. Status razdjela proračuna jedinice lokalne i područne (regionalne) samouprave može se dodijeliti predstavničkom ili izvršnom tijelu kao i upravnim tijelima. Kod jedinica lokalne i područne (regionalne) samouprave čije glave nemaju proračunske korisnike, glava je istovjetna razdjelu.
Sukladno prethodno navedenom Proračun Općine Koprivnički Bregi za 2023. godinu sastoji se od dva razdjela:
1. Izvršna i predstavnička tijela
2. Jedinstveni upravni odjel.

Slijedećom tablicom prikazan je pregled rashoda i izdataka Proračuna Općine Koprivnički Bregi za razdoblje 2023. - 2025.

Tablica br. 1: Pregled planiranih rashoda i izdataka proračuna Općine Koprivnički Bregi za razdoblje 2023. – 2025. godine prema organizacijskoj klasifikaciji

	
Organizacijska klasifikacija

	
Plan za 2023.
€
	
Projekcija za 2024.
€
	
Projekcija za 2025.
€

	Izvršna i predstavnička tijela
	42.406,00
	39.751,00
	39.751,00

	Izvršna i predstavnička tijela
	42.406,00
	39.751,00
	39.751,00

	Jedinstveni upravni odjel
	1.507.929,00
	1.828.319,00
	2.567.586,00

	Jedinstveni upravni odjel
	1.507.929,00
	1.828.319,00
	2.567.586,00

	
UKUPNO:
	1.550.335,00
	1.868.070,00
	2.607.337,00



Programska klasifikacija uspostavlja se definiranjem programa, aktivnosti i projekata, a kod državnog proračuna i definiranjem glavnih programa.
Program je skup neovisnih, usko povezanih aktivnosti i projekata usmjerenih ispunjenju zajedničkog cilja.
Tablicom broj 2. prikazani su svi definirani programi u Proračunu Općine Koprivnički Bregi za 2023. godinu.

Tablica br. 2: Pregled definiranih programa Općine Koprivnički Bregi 

	
BROJČANA OZNAKA PROGRAMA
	
NAZIV PROGRAMA

	1001
	Općinski načelnik i Općinsko vijeće

	1002
	Političke stranke

	1003
	Javna uprava i administracija

	1004
	Promicanje kulture

	1005
	Razvoj sporta i rekreacije

	1006
	Razvoj civilnog društva

	1007
	Zaštita i spašavanje

	1008
	Predškolski odgoj 

	1009
	Osnovno obrazovanje

	1010
	Socijalna skrb

	1011
	Potpora poljoprivredi

	1012
	Održavanje objekata i komunalne infrastrukture

	1013
	Izgradnja komunalne infrastrukture  i objekata

	1014
	Zaštita okoliša

	1015
	Prostorno planska dokumentacija

	1016
	Visoko školstvo




Obrazloženje planiranih aktivnosti i projekata po proračunskim razdjelima, glavama i programima planiranim u posebnom dijelu proračuna daje se u nastavku.

	Naziv programa
	1001 Rad predstavničkog i izvršnog tijela

	


Regulatorni
okvir
	· Zakon o lokalnoj i područnoj (regionalnoj) samoupravi,
· Zakon o porezu na dohodak,
· Statut Općine Koprivnički Bregi,
· Odluka o iznosu naknada vijećnicima,
· Odluka o naknadi za rad općinskog načelnika koji dužnost obavljaju bez zasnivanja radnog odnosa,
· Odluka o naknadi predsjedniku Općinskog vijeća

	
Opis programa
	A1001 01 Redovan rad općinskog načelnika i općinskog vijeća
A1001 02 Tekuća rezerva proračuna
A1001 03 Promoviranje Općine
A1001 07 Proslava Dana Općine
A1001 11 Susret Općine i hrvatske manjinske zajednice iz Mađarske

	
Ciljevi programa
	Djelotvorno izvršavanje funkcije općinskog vijeća i općinskog načelnika te povećanje kvalitete rada

	Planirana sredstva
	39.087,00 €

	

Pokazatelj rezultata
	Redovito održavanje sjednica općinskog vijeća i radnih tijela, redovita isplata naknada članovima općinskog vijeća  za prisustvovanje sjednicama te isplate naknada općinskom načelniku , isplata  sponzorstva, isplata tekuće rezerve tijekom godine za nepredviđene javne potrebe te sudjelovanje udruga u aktivnostima važnih za napredak i razvoj cijele zajednice


	

	
	1002 Političke stranke

	Regularni okvir
	Odluka o financiranju političkih stranaka

	Cilj programa
	Provođenje aktivnosti  političkih stranaka 

	Planirana sredstva
	664,00 €

	Pokazatelj rezultata
	Uspješno djelovanje svih političkih stranaka za dobrobit mještana Općine Koprivnički Bregi




	Naziv programa
	1003 Rad jedinstvenog upravnog odjela

	







Regulatorni
okvir
	· Zakon o lokalnoj i područnoj (regionalnoj) samoupravi,
· Zakon o financiranju jedinica lokalne i područne (regionalne) samouprave,
· Zakon o fiskalnoj odgovornosti,
· Zakon o sustavu unutarnjih financijskih kontrola u javnom sektoru,
· Zakon o službenicima i namještenicima u lokalnoj i područnoj (regionalnoj) samoupravi,
· Zakon o plaćama u lokalnoj i područnoj (regionalnoj) samoupravi,
· Statut Općine Koprivnički Bregi,
· Pravilnik o unutarnjem redu Jedinstvenog upravnog odjela Općine Koprivnički Bregi,
· Odluka o visini osnovice za obračun plaća službenika i namještenika  JUO Općine Koprivnički Bregi,
· Odluka o koeficijentima za obračun plaća službenika i namještenika JUO Općine Koprivnički Bregi,
· Zakon o proračunu,
· Zakon o proračunskom računovodstvu i računskom planu,
· Zakon o javnoj nabavi

	Opis programa
	A1003 01 Administrativno, tehničko i stručno osoblje
A1003 02 Oprema i namještaj
A1003 03 Upravljanje objektima Općine
K1000 16 Rekonstrukcija-adaptacija društvenog doma u Jeduševcu
K1000 17 Rekonstrukcija i opremanje društvenog doma u naselju Glogovac
K1000 18 Nabava komunalne opreme
K1000 19 Izgradnja multifunkcionalnog objekta 
K1000 29 Ugradnja solarnih panela na objektima javne namjene

	Ciljevi programa
	Učinkovito i pravovremeno izvršavanje poslova iz djelokruga rada Jedinstvenog upravnog odjela 

	Planirana sredstva 
	408.982,00 €

	Pokazatelj rezultata
	U rokovima izvršeni svi poslovi iz djelokruga rada



Kod ovog programa planirana su sredstva za plaće službenika zaposlenih u Jedinstvenom upravnom odjelu, sredstva za plaće zaposlenih na javnim radovima, , troškovi uredskog materijala, troškovi energije za objekte u vlasništvu općine, troškovi tekućeg i investicijskog održavanja opreme, usluge telefona, bankarske i usluge platnog prometa, računalne usluge, geodetsko-katastarske usluge, intelektualne usluge te ostali troškovi vezani uz funkcioniranje Jedinstvenog upravnog odjela, nabava opreme i namještaja za potrebe i briga o održavanju objekata u vlasništvu općine. U ovom programu planirani su kapitalni projekti na području Općine Koprivnički Bregi i to: rekonstrukcija-adaptacija društvenog doma u naselju Jeduševac, rekonstrukcija i opremanje društvenog doma u naselju Glogovac, nabava komunalne opreme, izgradnja multifunkcionalnog objekta i ugradnja solarnih panela na objektima javne namjene.


	Naziv programa
	1004 Promicanje kulture

	Regulatorni
okvir
	· Zakon o financiranju javnih potreba u kulturi,
· Zakon o udrugama,
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	Opis programa
	A1004 01 Djelatnost kulturno umjetničkih udruga
A1004 03 Usluge knjižnice i čitaonice 

	Ciljevi programa
	Promicanje kulturnog stvaralaštva, unapređenje postojećeg standarda kulturne djelatnosti, obogaćivanje kulturnog  života.

	Planirana sredstva
	10.884,00 €

	Pokazatelji rezultata
	Broj realiziranih programa





	Naziv programa
	1005 Razvoj sporta i rekreacije

	
Regulatorni
okvir
	· Zakon o sportu,
· Zakon o udrugama,
· Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge

	
Opis programa
	A1005 01 Redovna djelatnost sportskih udruga
K1000 20 Izgradnja stadiona i malonogometnog igrališta s umjetnom travom

	
Ciljevi programa
	Poticanje i promicanje sporta, uključivanje mladih u sportske klubove, promicanje općine, unapređenje sportske infrastrukture

	Planirana sredstva
	19.908,00 €

	Pokazatelji rezultata
	Broj ostvarenih planiranih programa i projekata, broj održanih natjecanja


 


	Naziv programa
	1006 Razvoj civilnoga društva

	Regulatorni
okvir
	· Zakon o udrugama,
· Uredba o kriterijima mjerilima i postupcima financiranja i ugovaranja programa i projekata od interesa za opće dobro 

	Opis programa
	A1006 01 Donacije vjerskim zajednicama
A1006 02 Donacije ostalim društvenim zajednicama i organizacijama

	
Ciljevi programa
	Pomoć vjerskim zajednicama i ostalim udrugama, a koje nisu predviđene programom  o kulturi i sportu

	Planirana sredstva
	3.318,00 €

	Pokazatelji rezultata
	Broj ostvarenih planiranih programa




	Naziv programa
	1007 Zaštita i spašavanje

	Regulatorni
okvir
	· Zakon o zaštiti od požara,
· Zakon o sustavu civilne zaštite,
· Zakon o vatrogastvu,
· Zakon o zaštiti i spašavanju

	Opis programa
	A1007 01 Djelatnost DVD-a
A1007 03 Razvoj civilne zaštite
A1007 04 Gorska služba spašavanja

	Ciljevi programa
	Kvalitetno funkcioniranje djelatnosti DVD-a
Kvalitetno funkcioniranje sustava civilne zaštite
Financiranje HGSS Stanica Koprivnica
Razvoj i poboljšanje sustava civilne zaštite i spašavanje od nesreća

	Planirana sredstva 
	20.572,00 €

	Pokazatelji rezultata
	Redovna isplata zakonom propisanih sredstava za potrebe vatrogastva, civilne zaštite i HGSSa, aktivnosti DVD-a





	Naziv programa
	1008 Predškolski odgoj 

	Regulatorni
okvir
	· Zakon o odgoju i obrazovanju u osnovnoj i srednjoj školi

	
Opis programa
	A1008 01 Sufinanciranje dječjeg vrtića „Potočić“ podružnice DV „Vrapčić“ Đelekovec
A1008 04  Sufinanciranje boravka djece u vrtićima-jaslice
K100022 Izgradnja dječjeg igrališta u naselju Koprivnički Bregi

	Ciljevi programa
	Briga o djeci 

	Planirana sredstva
	215.278,00 €

	Pokazatelji rezultata
	Dostupnost vrtića svoj djeci









	Naziv programa
	1009 Osnovno obrazovanje

	Regulatorni
okvir
	· Zakon o odgoju i obrazovanju u osnovnoj i srednjoj školi


	Opis programa
	A1009 02 Darivanje povodom blagdana Sv. Nikole
K1009 04 Sufinanciranje školskih i vanškolskih aktivnosti
A1009 06 Financiranje bilježnica učenicima osnovne škole
A1009 08 Financiranje prijevoza učenika

	Ciljevi programa
	Poboljšanje standarda u osnovnom školstvu na području Općine Koprivnički Bregi 

	Planirana sredstva 
	23.359,00 €

	Pokazatelji rezultata
	Poboljšani uvjeti rada



 

	Naziv programa
	1010 Socijalna skrb

	Regulatorni
okvir
	· Zakon o lokalnoj i područnoj regionalnoj samoupravi,
· Zakon o socijalnoj skrbi

	Opis programa
	A1010 01 Pomoć u novcu obiteljima
A1010 02 Pomoć za novorođenče
A1010 04 Pomoć u slučaju elementarnih nepogoda
A1010 05 Pomoć i njega u kući
A1010 06 Ostale pomoći socijalno ugroženim obiteljima u naravi
A1010 07 Crveni križ
A1010 10 Podmirenje troškova stanovanja
A1010 11 Pomoć starijim osobama
A1010 12 Pomoć mladim obiteljima za kupnju prve nekretnine
T1010 08 Projekt „Pomoć je moć“
T1010 09 Projekt „Stižem po tebe nisi sam“

	Ciljevi programa
	Postizanje boljih osnovnih životnih uvjeta socijalno ugroženih obitelji, poticanje nataliteta i zaustavljanje iseljavanja stanovnika i mladih obitelji

	Planirana sredstva
	83.747,00 €

	Pokazatelji rezultata
	Broj kućanstava uključenih u neki oblik socijalne skrbi, poboljšani životni uvjeti socijalno ugroženog stanovništva





	Naziv programa
	1011 Potpora poljoprivredi


	Regulatorni
okvir
	· Zakon o poljoprivredi

	Opis programa
	A1011 01 Razvoj poljoprivrede-pomoć stočarstvu

	Ciljevi programa
	Pomoć stočarima

	Planirana sredstva
	1.327,00 €

	Pokazatelji rezultata
	Ublažiti probleme i troškove  stočarima






	Naziv programa
	1012 Održavanje objekata i komunalne infrastrukture

	Regulatorni
okvir
	· Zakon o komunalnom gospodarstvu,
· Zakon o cestama,
· Zakon o grobljima,
· Program održavanja komunalne infrastrukture na području Općine Koprivnički Bregi u 2023. godini

	Opis programa
	A1012 03 Održavanje i uređenje parka i zelenih površina
A1012 04 Održavanje i uređenje groblja na području Općine Koprivnički Bregi
A1012 05 Tekuće i investicijsko održavanje nerazvrstanih cesta i poljskih puteva
A1012 06 Javna rasvjeta – održavanje i potrošnja
A1012 20 Održavanje prometnica u zimi
A1012 29 Proširenje mosta preko kanala Lipovac
A1012 30 Uređenje pješačkog prijelaza- državna cesta D2
A1012 31 Uređenje javnih zelenih površina uz pješačke staze
A1012 32 Uređenje autobusnih stajališta
K1000 23 Uređenje parka u Koprivničkim Bregima
K1000 24 Uređenje groblja na području Općine Koprivnički Bregi
K1000 25 Modernizacija nerazvrstanih cesta na području Općine Koprivnički Bregi
K1000 28 Uređenje parka u naselju Glogovac

	Ciljevi programa 
	Unapređenje i razvoj prometne infrastrukture
Povećanje kvalitete održavanja javne rasvjete
Sustavno širenje i uređivanje javnih površina
Unapređenje stanja u prostoru Općine
Smanjenje troškova potrošnje energije 

	Planirana sredstva 
	206.386,00 €

	Pokazatelji rezultata
	Dužina moderniziranih nerazvrstanih cesta, ispravnost rasvjetnih tijela, racionalizacija troškova , uređenje groblja te zelenih i javnih površina,  a sve u svrhu poboljšanja kvalitete života u općini.


 

	Naziv programa
	1013 Izgradnja komunalne infrastrukture i objekata

	Regulatorni
okvir
	· Zakon o komunalnom gospodarstvu,
· Zakon o cestama,
· Zakon o vodama,
· Program gradnje komunalne infrastrukture na području Općine Koprivnički Bregi za 2023.godinu

	Opis programa
	A1013 01 Sufinanciranje izgradnje vodoopskrbe i odvodnje u naselju Glogovac
K1000 01 Izgradnja pješačko-biciklističke staze u naselju Koprivnički Bregi - Ulica Braće Radića,
K1000 08 Izgradnja pješačko-biciklističke staze  Bregi-Glogovac,
K1000 09 Izgradnja pješačko-biciklističke staze u naselju Glogovac- Ulica S. Radića- dionica 1
K1000 30 Produžetak javne rasvjete u naselju Glogovac

	Ciljevi programa
	Razvoj prometne i komunalne infrastrukture kroz unapređenje kvalitete života na području cijele općine Koprivnički Bregi, podizanje standarda

	Planirana sredstva
	321.190,00 €

	Pokazatelji rezultata
	Izgrađenost pješačko-biciklističkih staza
Poboljšanje  uvjeta mobilnosti, sprečavanje prometnih nesreća
Broj kućanstva  kojima je omogućen priključak na sustav odvodnje i vodoopskrbe



	Naziv programa
	1014 Zaštita okoliša

	Regulatorni
okvir
	· Zakon o zaštiti okoliša,
· Zakon o održivom gospodarenju otpadom,
· Zakon o zaštiti pučanstva od zaraznih bolesti,
· Zakon o komunalnom gospodarstvu

	Opis programa
	A1014 02 Zbrinjavanje krupnog otpada
A1014 03 Zbrinjavanje otpadne ambalaže
A1014 05 Deratizacija
A1014 06 Veterinarske usluge
A1014 08 Naknada za smanjenje mješovitog komunalnog otpada 
A1014 11 Naknada Općini Koprivnički Ivanec  za odlaganje otpada
A1014 12 Nabava spremnika za sakupljanje otpada
A1014 13 Plan zaštite divljači
K1014 10 Projekt „Putevima podravskih rudara“

	Ciljevi programa 
	Zaštita stanovništva

	Planirana sredstva 
	166.434,00 €

	Pokazatelji rezultata
	Suzbijanje zaraze, smanjenje broja glodavca, adekvatno zbrinjavanje životinjskih leševa i pasa lutalica, briga o uređenju okoliša

	


	1015 Prostorno planska dokumentacija

	Opis programa
	A1015 01 Izmjene Prostornog plana

	Cilj programa
	Racionalno i optimalno korištenje prostora na području Općine

	Planirana sredstva 
	13.272,00 €

	Pokazatelj rezultata
	Mogućnost otvaranja novih turističkih, industrijskih, poljoprivrednih sadržaja

	


	1016 Visoko školstvo

	Regulatorni okvir
	Pravilnik o stipendiranju studenata s područja Općine Koprivnički Bregi

	Opis programa
	A101601 Stipendiranje studenata

	Cilj programa
	Poboljšanje standarda studenata

	Planirana sredstva 
	13.272,00€


	Pokazatelj rezultata
	Broj studenata











4. ZAKLJUČAK
Ovim proračunom pokušale su se uskladiti različite želje, potrebe, zakonske obveze, ugovorne obveze te je sve navedeno utjecalo na ovakav proračunski akt. Na bazi realno planiranih prihoda dana je detaljna slika rashoda u Posebnom dijelu Proračuna.
	Proračun je uravnotežen, ima svoju viziju i cilj, a to je razvoj općine i poboljšanje kvalitete življenja,  kroz izgradnju i razvoj komunalne infrastrukture, unapređenje socijalne skrbi, razvoj kulture i sporta, unapređenje protupožarne i civilne zaštite te razvoj sustava zaštite i spašavanja, brige za čišći i zdravi okoliš, društvene brige o djeci te usklađivanje realizacije investicijskih projekata s proračunskim mogućnostima.



								Općinski načelnik:
                                                          	            Kuzminski Mato v.r.

